Քանի՜ դար է անցել այդ անհիշելի ժամանակներից, սակայն ոչ միջազգային հանրությունը ձեռնամուխ եղավ բուժել այդ հիվանդությունը՝ հանուն խաղաղասեր ու համերաշխ Երկիր մոլորակի, ոչ էլ հիվանդն է ցանկություն հայտնում բուժվելու: Դեռ ավելին, երկուստեք այս ու այնտեղ դաշինքներ են կնքում, որոնցից կցանկանայի անդրադառնալ «Քաղաքակրթությունների Դաշինք» կոչվածին, որի պարագլուխներն են Իսպանիան և Թուրքիան: Եվ հարցնում եմ ես, ի՞նչ քաղաքակրթության մասին կարող է խոսք լինել, երբ XIII դարում նոր միայն քոչվորացեղ պետականություն կազմած այդ «քաղաքակիրթ» կոչվածները, ընդամենը մի քանի տարի առաջ համաշխարհային հանրության աչքի առաջ և այդ հանրության անդամ մի քանիսի բարձր հովանու ներքո, մի ողջ քաղաքակրթություն ջնջել ուզեցին: